в приложения III, IX и X към Регламент за изпълнение (ЕС) 2019/2072. Поради това позоваванията на Обединеното кралство в посочените приложения следва да бъдат заменени с позовавания на Северна Ирландия във всички случаи, в които Северна Ирландия е част от тези защитени зони.
 (4)
 Освен това Обединеното кралство е предоставило необходимите гаранции, изисквани съгласно Регламент (ЕС) 2016/2031, за да може да бъде включено заедно с други европейски трети държави в приложения VI и VII, приложение XI, част А и приложение XII към Регламент (ЕС) 2019/2072, без да се засяга прилагането на правото на Съюза спрямо Обединеното кралство и на неговата територия по отношение на Северна Ирландия в съответствие с член 5, параграф 4 от Протокола за Ирландия/Северна Ирландия във връзка с приложение 2 към посочения протокол.
 (5)
 Територията на Северна Ирландия в Обединеното кралство бе призната за временна защитена зона до 30 април 2020 г. по отношение на Xanthomonas arboricola pv.pruni (Smith) Vauterin et al., Liriomyza huidobrensis (Blanchard), Liriomyza trifolii (Burgess) и Thaumetopoea processionea L. Обединеното кралство предостави информация, че Северна Ирландия продължава да бъде свободна от посочените карантинни вредители по отношение на защитената зона. Поради това признаването на тази временна защитена зона следва да бъде удължено до 30 април 2023 г.
 (6)
 Затова приложения III, VI, VII, IX, X, XI и XII към Регламент за изпълнение (ЕС) 2019/2072 следва да бъдат съответно изменени.
 (7)
 Тъй като преходният период, предвиден в Споразумението за оттегляне, изтича на 31 декември 2020 г., настоящият регламент следва да се прилага от 1 януари 2021 г.
 (8)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Приложения IΙΙ, VI, VII, IX, X, XI и XII към Регламент за изпълнение (ЕС) 2019/2072 се изменят в съответствие с приложението към настоящия регламент.
 Член 2
 Настоящият регламент влиза в сила на третия ден след деня на публикуването му в Официален вестник на Европейския съюз.
 Той се прилага от 1 януари 2021 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 22 декември 2020 година.
 За Комисията
 Председател
 Ursula VON DER LEYEN
 (1) ОВ L 317, 23.11.2016 г., стр. 4.
 (2) Регламент за изпълнение (ЕС) 2019/2072 на Комисията от 28 ноември 2019 г. за установяване на еднакви условия за изпълнението на Регламент (ЕС) 2016/2031 на Европейския парламент и на Съвета за защитните мерки срещу вредителите по растенията, за отмяна на Регламент (ЕО) No 690/2008 на Комисията и за изменение на Регламент за изпълнение (ЕС) 2018/2019 на Комисията (ОВ L 319, 10.12.2019 г., стр. 1).
 ПРИЛОЖЕНИЕ
 Приложения III, VI, VII, IX, X, XI и XII към Регламент за изпълнение (ЕС) 2019/2072 се изменят, както следва:
 (1)
 Приложение III се заменя със следното:
 „ПРИЛОЖЕНИЕ III
 Списък на защитените зони и съответните карантинни вредители по отношение на определена защитена зона и съответстващите им кодове
 Съответните защитени зони, включени в третата графа на таблицата по-долу, обхващат едно от следните:
 а)
 цялата територия на посочената държава членка (*1);
